CELEX: 32011R0604
Language: sl
Date: 2011-06-20 00:00:00
Title: Izvedbena uredba Komisije (EU) št. 604/2011 z dne 20. junija 2011 o uvrstitvi določenega blaga v kombinirano nomenklaturo

23.6.2011   
            
            
               SL
            
            
               Uradni list Evropske unije
            
            
               L 163/12
            
         IZVEDBENA UREDBA KOMISIJE (EU) št. 604/2011
   z dne 20. junija 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi zagotovili enotno uporabo kombinirane nomenklature, ki je priložena Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in je predpisana s posebnimi določbami Unije, za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki so jih izdali carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN, ki je navedena v stolpcu (2) navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki so jih izdali carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. junija 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Poimenovanje
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Naprava je cilindrična posoda iz jekla, dolžine približno 30 cm in premera okoli 3 cm (t. i. sistem za napihovanje zračnih blazin).
                              Vsebuje električne kontaktne zatiče, vžigalo, komoro s pirotehničnim potisnim sredstvom, komoro z mešanico plinov, filtre in šobo za izpust plinov.
                              Mešanico plinov sestavljajo dušikov oksid, argon in helij.
                              Ko električni signal senzorskega sistema vozila aktivira vžigalo, se sproži proces, pri katerem gori pirotehnično potisno sredstvo, zaradi česar se plini segrejejo, s tem pa se pritisk zelo poveča. Plini so posledično potisnjeni skozi šobo in napolnijo zračno blazino.
                              Sistem je namenjen vgradnji v sistem varnostnih zračnih blazin vozila.
                           
                        
               
                  8708 95 99
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVII ter besedilo oznak KN 8708, 8708 95 in 8708 95 99.
                  Namen naprave je napolniti zračno blazino s plini in ne ustvariti pirotehničnih učinkov v smislu poglavja 36. Posledično se izključi uvrstitev pod tarifno številko 3604.
                  „Generatorji za generatorski plin“ so proizvodi, ki proizvajajo kurilni plin iz koksa, antracita ali drugih premogovih snovi. Proces proizvajanja plina kot posledica hitrih kemijskih reakcij (eksplozij) pirotehničnih snovi ni zajet pod tarifno številko 8405. Posledično se uvrstitev „sistema za napihovanje zračnih blazin“ pod tarifno številko 8405 izključi. (Glej tudi točki A in B pojasnjevalnih opomb harmoniziranega sistema k tarifni številki 8405).
                  Ker je naprava del varnostne zračne blazine s sistemom za napihovanje (glej tudi točko O pojasnjevalnih opomb harmoniziranega sistema k tarifni številki 8708), jo je treba uvrstiti pod tarifno oznako KN 8708 95 99.
               
            
                  
                              2.
                           
                           
                              Naprava je cilindrična posoda iz jekla, dolžine približno 21 cm in premera okoli 5 cm (t. i. sistem za napihovanje zračnih blazin).
                              Vsebuje električne kontaktne zatiče, vžigalo, komoro s pirotehničnim potisnim sredstvom, ekspanzijsko komoro, filtre in šobo za izpust plinov.
                              Ko električni signal senzorskega sistema vozila aktivira vžigalo, se sproži proces, pri katerem gori pirotehnično potisno sredstvo, zaradi česar se ekspanzijska posoda napolni s plini, s tem pa se pritisk zelo poveča. Plini so posledično potisnjeni skozi šobo in napolnijo zračno blazino.
                              Sistem je namenjen vgradnji v sistem varnostnih zračnih blazin vozila.
                           
                        
               
                  8708 95 99
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVII ter besedilo oznak KN 8708, 8708 95 in 8708 95 99.
                  Namen naprave je napolniti zračno blazino s plini in ne ustvariti pirotehničnih učinkov v smislu poglavja 36. Posledično se izključi uvrstitev pod tarifno številko 3604.
                  „Generatorji za generatorski plin“ so proizvodi, ki proizvajajo kurilni plin iz koksa, antracita ali drugih premogovih snovi. Proces proizvajanja plina kot posledica hitrih kemijskih reakcij (eksplozij) pirotehničnih snovi ni zajet pod tarifno številko 8405. Posledično se uvrstitev „sistema za napihovanje zračnih blazin“ pod tarifno številko 8405 izključi. (Glej tudi točki A in B pojasnjevalnih opomb harmoniziranega sistema k tarifni številki 8405).
                  Ker je naprava del varnostne zračne blazine s sistemom za napihovanje (glej tudi točko O pojasnjevalnih opomb harmoniziranega sistema k tarifni številki 8708), jo je treba uvrstiti pod tarifno oznako KN 8708 95 99.